Два пута после великог безвлашћа, Царство је било угрожено од Чешког краљевства. У првом случају, када је Отакар II Пшемисл током периода „-{interregnuma}-“ проширио своју моћ на рачун немачких земаља између Чешке и Јадранског мора. Међутим, убрзо је био поражен од стране Рудолфа I Хабзбуршког, у бици на Моравском пољу, 1278. године, и формирана је нова Хабзбуршка кнежевина изван освојених земаља, да чува југоисточну границу од упада Чеха и Мађара. У другом случају, када су Хуситски ратови донели разарања и пропаганду у све суседне провниције Царства у периоду од 1424. до 1434. године, поход за походом био лансиран против Чешке, све док јеретици, званични победници на бојном пољу, нису били исцрпљени у борби против надмоћнијег непријатеља.